Globális csaló hálózat működött Vas megyében, írja az MTI. A nigériaiakból és kameruniakból álló hálózat klasszikusabb afrikai csalással elképesztő pénzt, nagyjából félmilliárd forintot csalt össze 2014 júliusa és 2015 júliusa közt.

Öt kontinens 23 országában dőltek be nekik 32 cég, olyanok, melyeknek előtte feltörték az informatikai rendszerét. Aztán a céges levelezésekből kinéztek valós partnereket, és magukat azoknak kiadva a különböző vásárlások színlelésével tévesztették meg a felületesebb cégeket. Ezen vásárlások ellenértéke pedig kameruni és nigériai állampolgárok magyar számláira vándorolt.

Az egészet egy mindössze 23 éves kameruni irányította, 21 társával, a pénz felvételéről közösen döntöttek. Most mind a 22-en gyanúsítottak, a vasi rendőrség pedig vádemelést javasol.